|  |  |  |
| --- | --- | --- |
| **ผลกระทบจากการแพร่ระบาดของ COVID-19 ต่อเศรษฐกิจไทย** | | |
| **สถาบัน**  (ภาครัฐ) | สำนักงานนโยบาย  และยุทธศาสตร์การค้า  กระทรวงพาณิชย์  (เมื่อวันที่ 7 เม.ย. 2563) | * ดัชนีราคาผู้บริโภคทั่วไปหรือเงินเฟ้อเดือน มี.ค. 2563 ลดลงร้อยละ 0.5 ซึ่งต่ำสุดในรอบ 51 เดือน และเป็นการหดตัวครั้งแรกใน รอบ 33 เดือน มีสาเหตุสำคัญมาจากการแพร่ระบาดของ COVID-19 และราคาพลังงานที่ลดลงร้อยละ 11 * กระทรวงพาณิชย์จึงปรับการคาดการณ์อัตราเงินเฟ้อ ทั้งปี 2563 เป็นระหว่างติดลบร้อยละ 1.0 ถึง ติดลบร้อยละ 0.2 (ค่ากลางอยู่ที่ติดลบร้อยละ 0.6) จากเดิมระหว่างร้อยละ 0.4 ถึง ร้อยละ 1.2 (ค่ากลางอยู่ที่ร้อยละ 0.8) เนื่องจากแนวโน้มอัตราเงินเฟ้อทั่วไปในไตรมาสที่ 2/2563 จะมีโอกาสลดลงอย่างต่อเนื่องไปจนถึงครึ่งหลังของปีนี้ |
| **สถาบัน**  (ภาคเอกชน) | คณะกรรมการร่วมภาคเอกชน  3 สถาบัน (กกร.)  (เมื่อวันที่ 8 เม.ย. 2563) | * คาดการณ์ว่าการส่งออกของไทยอาจติดลบร้อยละ 5 - 10 เนื่องจากการระบาดของ COVID-19 ขยายวงกว้างไปยังสหรัฐฯ ซึ่งสหรัฐฯ ถือเป็นตลาดส่งออกที่สำคัญของไทย ทำให้การส่งออกได้รับผลกระทบเป็นอย่างมาก * อัตราเงินเฟ้อในปี 2563 คาดว่าจะติดลบร้อยละ 1.5 เนื่องจากการบริโภคในประเทศหดตัว * แรงงานในภาคบริการการท่องเที่ยวอาจตกงานถึง 7 ล้านคน จากแรงงานในระบบ 38 ล้านคน และหากวิกฤตยังยืดเยื้อออกไปเกิน 6 เดือนนี้ จะยิ่งมีแรงงานได้รับผลกระทบมากขึ้น จากผู้ประกอบการอุตสาหกรรมขนาดใหญ่ ที่อาจต้องลดกำลังการผลิตและลดพนักงานลง |
| สภาผู้ส่งสินค้าทางเรือแห่งประเทศไทย  (เมื่อวันที่ 7 เม.ย. 2563) | * การส่งออกไทยในปี 2563 อาจหดตัวไม่ต่ำกว่าติดลบร้อยละ 8 และมีโอกาสหดตัวถึงตัวเลขสองหลัก บนสมมติฐานค่าเงิน 30.50 บาทต่อดอลลาร์สหรัฐ ซึ่งมีปัจจัยเสี่ยงมาจากการแพร่ระบาดของ COVID-19 |

กองสนเทศเศรษฐกิจ

กรมเศรษฐกิจระหว่างประเทศ

สถานะวันที่ 9 เม.ย. 2563